отстъпките и задълженията на Съюза, приложен към Общото споразумение за митата и търговията от 1994 г., трябва да се разпределят пропорционално между Съюза и Обединеното кралство въз основа на дела на ЕС-27 от използването на квотата, определен в приложението към Регламент (ЕС) 2019/216. Поради това настоящият регламент следва да включва новите произтичащи от пропорционалното разпределяне количества на ЕС-27, както са определени в Регламент (ЕС) 2019/216 и Регламент за изпълнение (ЕС) 2019/386 на Комисията
 21
 .
 (11)Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 ГЛАВА I
 Обхват и общи правила
 Член 1
 Обхват
 В настоящия регламент се определят общи правила за управлението на тарифните квоти, посочени в приложение I за селскостопанските продукти, по-специално що се отнася до:
 а)метода на управление;
 б)периодите и подпериодите на тарифните квоти, когато е приложимо;
 в)изискванията относно преработката, специфичната употреба и качеството, които трябва да изпълняват определени продукти, за да отговарят на условията за внос в рамките на тарифната квота;
 г)процедурите и размера на гаранцията, която трябва да бъде предоставена за продуктите, посочени в буква в);
 д)придружаващите документи, когато е приложимо.
 В него се установяват и специфични правила за управлението на някои от тези тарифни квоти.
 Член 2
 Управление на тарифните квоти
 1.Тарифните квоти, посочени в приложение I, се управляват от Съюза съгласно хронологичния ред на датите на приемане на митническите декларации за допускане за свободно обращение, както е определено в членове 49—54 от Регламент за изпълнение (ЕС) 2015/2447.
 2.Член 53, параграф 2, букви б) и в) и член 53, параграф 3 от Регламент за изпълнение (ЕС) 2015/2447 не се прилагат за тарифните квоти и тарифните подквоти с поредни номера 09.0138, 09.0139, 09.0140, 09.0141, 09.0142, 09.0143, 09.0144, 09.0161, 09.0162, 09.0145, 09.0163, 09.0164, 09.0146, 09.0147, 09.0148, 09.0149, 09.0150, 09.0151, 09.0152, 09.0153, 09.0159, 09.0160, 09.0154, 09.0155, 09.0156, 09.0157 и 09.0158.
 Член 3
 Подпериоди на тарифните квоти
 1.Когато периодът на тарифната квота е разделен на подпериоди, както е определено в приложение I, наличното количество в рамките на тарифната квота за даден подпериод включва всички количества, които не са били използвани през предишния подпериод на тарифната квота. Неизползваните количества в края на периода на тарифната квота обаче не се прехвърлят към следващия период на тарифната квота.
 2.Когато периодът на тарифната квота е разделен на подпериоди, усвояванията за всеки подпериод, с изключение на последния, спират съответно на петия работен ден на Комисията от втория месец след края на съответния подпериод.
 Член 4
 Придружаващи документи
 1.Когато съгласно приложение I се изисква доказателство за произход, операторите представят конкретен документ на митническите органи на Съюза при подаването на митническа декларация за допускане за свободно обращение на съответните продукти. Изискваните придружаващи документи за всяка тарифна квота са определени в приложение I.
 2.Когато доказателството за произход се състои от сертификат за произход за продукти, за които се прилагат специални непреференциални разпоредби при внос, то трябва да съответства на изискванията, определени в член 57 от Регламент за изпълнение (ЕС) 2015/2447.
 3.Когато тарифната квота е определена като преференциална тарифна мярка, посочена в член 56, параграф 2,